Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, 2018ko martxoaren 8ko grebak Hezkuntza Departamentuaren menpeko ikastetxeetan izandako eraginari buruzkoa. Galdera 2018ko martxoaren 16ko 33. Nafarroako Parlamentuko Aldizkari Ofizialean argitaratu zen.

Iruñean, 2018ko apirilaren 5ean

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioak 9-18/PES/00071 idatzizko galdera egin du. Hona Nafarroako Gobernuko Hezkuntzako kontseilariaren informazioa:

Grebak ikastetxeetan izan duen eraginari buruz eskatu diren datuak erantsitako dokumentuan eman ditugu. Dokumentu hori lortu da ikastetxeetako zuzendaritzek EDUCA plataforman 2018ko martxoaren 22ko 13:00ak arte sartu dituzten datuekin:

Eskualdeko garraioko eta jantokiko zerbitzu gehigarriei dagokienez, horiek Nafarroako Gobernuaren erantzukizuna baitira, honako hauek dira jasotako datuak:

Eskola garraioa:

Eskola garraioko zerbitzu oro gutxieneko zerbitzuetan dago; hori dela eta, inolako eraginik ez zen izan horretan.

Eskualdeko jantokiak:

Garraiatutako ikasleak: Garraiatutako ikasle guztiek jantoki-zerbitzua (elikadura eta zaintzaileak) eduki zuten; hori dela eta, grebak ez zuen eraginik izan ikasle horiengan.

Iruñean, 2018ko apirilaren 5ean.

Hezkuntzako kontseilaria eta Gobernuko eleduna: María Solana Arana

(Oharra: Aipatu eranskina foru parlamentarien eskura dago Parlamentuaren kudeaketarako Ágora sisteman.)